《偈二首 其二》
宋代·释可封

衲僧家，端的别，脊梁铸就浑刚铁。有饭逢饥即便餐，有话逢人即便说。

阿呵呵，如何说，今朝又是新阳节。

作者简介：释可封，号复庵，俗姓林，福州（今属福建）人。住常州宜兴保安寺。孝宗淳熙末卒，年五十七（《丛林盛事》下）。为南岳下十六世，大沩月庵善果禅师法嗣。有《复庵封禅师语》，收入《续古尊宿语要》卷三。今录诗六首。